b'\n_START_ARTICLE_\nKvartnikas\n_START_SECTION_\nRaida\n_START_PARAGRAPH_\nKvartnikas buvo pirmasis bandymas supaprastinti Lenkijoje tuo metu naudojam\xc4\x85 atsiskaitym\xc4\x85 smulkiais denarais ir naudoti stambesn\xc4\x99 sidabrin\xc4\x99 monet\xc4\x85. Jos pavadinimas kilo i\xc5\xa1 to, kad jis tur\xc4\x97jo 1/4 skojco, (t. y. 1/94 grivinos) sidabro. Tuo tarpu denaras atitiko 1/240 grivinos sidabro._NEWLINE_Pirmieji kvartnikai XIII a. kaldinti Silezijoje ir Did\xc5\xbeiojoje Lenkijoje, nuo 1337\xc2\xa0m. vidurio\xc2\xa0\xe2\x80\x93 Ma\xc5\xbeojoje Lenkijoje. XIV a. prad\xc5\xbeioje Lenkijoje prad\xc4\x97jus kursuoti Prahos gra\xc5\xa1iui, o v\xc4\x97liau\xc2\xa0\xe2\x80\x93 Krokuvos gra\xc5\xa1iui (kurie sudar\xc4\x97 1/48 grivinos sidabro), kvartnikas tapo lygus pusei gra\xc5\xa1io (d\xc4\x97l to kartais buvo vadinamas pusgra\xc5\xa1iu). Oficialiai pusgra\xc5\xa1io monetos prad\xc4\x97tos kaldinti pa\xc4\x8dioje XIV a. pabaigoje ir galutinai pakeit\xc4\x97 kvartnikus.'